ഫാ. രാജേഷ് മേച്ചിറാകത്തിനു സ്നേഹനിര്ഭരമായ യാത്രയയപ്പ് ഡബ്ലിന്: മൂന്നുവര്ഷത്തെ സ്തുത്യര്ഹമായ സേവനത്തിനുശേഷം ഉപരിപഠനത്തിനായി പോകുന്ന ഫാ. രാജേഷ് മേച്ചിറാകത്തിനു ഡബ്ലിന് സീറോ മലബാര് സമൂഹം സമുചിത യാത്രയയപ്പു നല്കി. അയര്ലന്ഡ് സീറോ മലബാര് നാഷണല് കോര്ഡിനേറ്റര് റവ. ഡോ. ക്ലമന്റ് പാടത്തിപറന്പിലിന്റെ അധ്യക്ഷത വഹിച്ചു.ഡബ്ലിന് സോണല് കോര്ഡിനേഷന് കമ്മറ്റിയുടേയും കുര്ബാന സെന്റര് കമ്മറ്റികളുടേയും സംയുക്ത മീറ്റിംഗില് ഡബ്ലിന് സോണല് കമ്മറ്റിയുടെ ഉപഹാരങ്ങള് ട്രസ്റ്റിമാരായ സീജോ കാച്ചപ്പള്ളി, ബെന്നി ജോണ്, സുരേഷ് ജോസഫ് എന്നിവര് സമ്മാനിച്ചു. അച്ചന്റെ സേവനങ്ങളെ പ്രത്യേകിച്ച് കുട്ടികളുടേയും യുവജനങ്ങളുടേയും ഇടയില് ചെയ്ത പ്രവര്ത്തനങ്ങളെ നന്ദിയോടെ സ്മരിച്ച ഫാ. ക്ലമന്റ്, അച്ചന്റെ തുടര്പ്രവര്ത്തനങ്ങള്ക്ക് ആശംസകള് നേര്ന്നു. അയര്ലന്ഡ് കാറ്റിക്കിസം ഡയറക്ടര് ഫാ. റോയ് വട്ടക്കാട്ട് വിവിധ ഡിപ്പാര്ട്ട്മെന്റ് ഭക്തസംഘടനാ പ്രതിനിധികള് എന്നിവര് ആശംസകള് അര്പ്പിച്ചു. വിവിധ ഭക്തസംഘടനകളും അച്ചന്റെ ചുമതലയില് ഉണ്ടായിരുന്ന ബ്രേ, ബ്ലാക്ക്റോക്ക്, താല കുര്ബാന സെന്ററുകളും, മറ്റു കുര്ബാന സെന്ററുകളും പ്രത്യേകമായി യാത്രയയപ്പു നല്കിയിരുന്നു.അയര്ലന്ഡ് എസ്എംവൈഎം ഡയറക്ടറായിരുന്ന ഫാ. രാജേഷ് യുവജനങ്ങളെ സഭയുടേയും സമൂഹത്തിന്േറയും മുന്നിരയിലേയ്ക്ക് എത്തിക്കുവാന് നിരവധിയായ പ്രവര്ത്തനങ്ങളാണ് നടത്തിയത്. കുട്ടികളെ അള്ത്താര ശുശ്രൂഷികളായി പരിശീലിപ്പിക്കുന്നതിലും സഭയുടെ സാമൂഹ്യ സേവന പ്രവര്ത്തനങ്ങളിലും നിര്ണായക സംഭാവനകള് നല്കി.തലശേരി അതിരൂപതാ അംഗമായ ഫാ. രാജേഷ് തലശേരി അതിരൂപതാ സിഎംഎല്, എകെസിസി എന്നിവയുടെ ഡയറക്ടറായിരുന്നു. സൈക്കോളജിയിലെ ബിരുദാനന്തര ബിരുദത്തിനുശേഷം എംബിഎ., എംഫില് ബിരുദങ്ങള് നേടിയ ഫാ. രാജേഷ് ഡബ്ലിന് യൂണിവേഴ്സിറ്റി കോളേജില് ഇമിഗ്രന്റ് യൂത്തിന്റെ സൈക്കോളജിയില് ഡോക്ട്രല് റിസേര്ച്ചിനായാണ് പോകുന്നത്. അതോടൊപ്പം ഡബ്ലിന് അതിരൂപതയിലെ ബാലിമന് ഇടവകയിലും സേവനം ചെയ്യും.റിപ്പോര്ട്ട് ജെയ്സണ് കിഴക്കയില്